
ΑΠΟΦΑΣΕΙ Σ 

Αριθ. 43362 ( 1 ) 

Ψήφιση του Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ Ν. ΦΙΛΑΔΕΛΦΕΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 253/2002 απόφαση του Δημοτικού Συμβουλίου 
του Δήμου Ν. Φιλαδέλφειας με την οποία εκφράζει την 
σύμφωνη γνώμη του για την 38/2002 απόφαση του Διοι¬ 
κητικού Συμβουλίου του Ν.Π. «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ Ν. ΦΙΛΑΔΕΛΦΕΙΑΣ». 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 7/28.5.2003 πρακτικό του, 
αποφασίζουμε: 

Εγκρίνουμε την 38/02 απόφαση του Διοικητικού Συμβου¬ 
λίου του Αθλητικού Οργανισμού Δήμου Ν. Φιλαδέλφειας 
του Οργανισμού Εσωτερικής Υπηρεσίας αυτού ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΝΕΑΣ ΦΙΛ/ΦΕΙΑΣ 
Άρθρο Ιο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ ΑΟΔΝΦ 

Οι Υπηρεσίες του ΑΟΔΝΦ λειτουργούν σε ΕΠΙΠΕΔΟ 
ΔΙΕΥΘΥΝΣΗΣ ΜΕ ΤΜΗΜΑΤΑ: 

Α) Διοικητικών και Οικονομικών Υπηρεσιών 

Β)] Συντήρησης και Κατασκευής Εγκαταστάσεων- 

Γ) Αθλητικών και Πολιτιστικών Δραστηριοτήτων 

Άρθρο 2ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του Τμήματος και για την απόδοση των 
προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας των δημοτικών αθλητικών κέντρων του 
ΑΟΔΝΦ. 

4. Έχει την ευθύνη για την ομαλή λειτουργία, τάξη και 
καθαριότητα των αθλητικών κέντρων σε θέματα συντή¬ 
ρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για τη παραχώ¬ 
ρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστάσεις 
που περιβάλλουν τα δημοτικά αθλητικά κέντρα του ΑΟΔΝΦ. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 

την άμεση μεταφορά σε ανάλογο Νοσοκομείο όσων 
έχουν ανάγκη. 

13. Εισηγείται στο Διοικητικό Συμβούλιο άλατα θέματα 
και μετέχει στις συνεδριάσεις χωρίς ψήφο. 

Άρθρο 3ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Χειρίζεται τα θέματα που έχουν σχέση με τους εργα¬ 
ζόμενους στα Δημοτικά Αθλητικά Κέντρα του ΑΟΔΝΦ. 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Φακέλους - Προσωπικά Μητρώα των 
εργαζομένων στα Δημοτικά Αθλητικά Κέντρατου ΑΟΔΝΦ. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με τα Δημοτικά Αθλητικά κέντρα του 
ΑΟΔΝΦ. 

4. Καθορίζει το μηνιαίο πρόγραμμα εργασίας του προ¬ 
σωπικού που εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζομένους 
στα Δημοτικά Αθλητικά Κέντρα του ΑΟΔΝΦ εισηγούμενο 
ανάλογα στο Διοικητικό Συμβούλιο. 

6. Εγκρίνει τις άδειες των εργαζομένων στον ΑΟΔΝΦ . 

7. Ελέγχει τις παρουσίες των εργαζομένων και ενημε¬ 
ρώνει το Διοικητικό Συμβούλιο για κάθε απουσία ή ανω¬ 
μαλία. 

8. Φροντίζει για την έγκαιρη σύνταξη, αναμόρφωση του 
ετησίου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
Ο.Τ.Α. καθώς και την έγκαιρη σύνταξη και υποβολή του 
ετησίου Απολογισμού. 

9. Παρακολουθείτην κίνηση Εσόδων - Εξόδωντου ΑΟΔ¬ 
ΝΦ κατά τομέα δραστηριότητας και ενημερώνει έγκαιρα 
τις ενδιαφερόμενες υπηρεσίες και το Διοικητικό Συμβού¬ 
λιο. 

10. Προσδιορίζει τις τακτικές ανάγκες του ΑΟΔΝΦ σε 
ετήσια βάσει και προβαίνει στην προμήθεια διαφόρων 
υλικών. 

11. Διενεργεί διαγωνισμό για εκμισθώσεις, προμήθειες 
που αφορούν τον ΑΟΔΝΦ σύμφωνα με τις διατάξεις που 
ισχύουν για τα Ν.Π.Δ.Δ. των Ο.Τ.Α. 

12. Φροντίζει για την σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
ΑΟΔΝΦ. 

14. Φροντίζει για τη μισθοδοσία και λοιπές παροχές 
στους εργαζόμενους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
Ι.Κ.Α. κ.λ.π. σύμφωνα με τις ισχύουσες διατάξεις των 
Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για τον ΑΟΔΝΦ. 

17. Φροντίζει για τη διανομή υλικού σύμφωνα με τον 
προορισμό τους. 

18. Προβαίνει στην καταστροφή και εκποίηση του άχρη¬ 
στου υλικού. 

19. Τηρείτο απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20. Συνεργάζεται με τα άλλα γραφεία για θέματα συ- 
ναρμοδιότητας. 


21. Έχει τη δυνατότητα να εξουσιοδοτήσει εγγράφως 
κάποιον υπάλληλο του γραφείου για τη διεκπεραίωση 
οποιοσδήποτε εργασίας. 

Άρθρο 4ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Εισηγείται στο Διοικητικό Συμβούλιο για την εκτέλε¬ 
ση, συντήρηση ή κατασκευή έργων και υπολογίζει τις 
απαιτούμενες δαπάνες. 

2. Παρακολουθείτην εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού του ΑΟΔΝΦ. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με την προμήθεια 
σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος και εισηγείται σχετικά στο Διοι¬ 
κητικό Συμβούλιο. 

8. Φροντίζει για την αναζήτηση των απαιτουμένων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

9. Συνεργάζεται με το άλλο γραφείο για θέματα συναρ- 
μοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων του ΑΟΔΝΦ και συγκεκριμένα: 

- των κτιριακών εγκαταστάσεων 

- των ηλεκτρολογικών εγκαταστάσεων 

- των υδραυλικών και θερμουδραυλικών εγκαταστάσεων 

- των ξυλουργικών εγκαταστάσεων 

- της πισίνας 

- των χλοοταπήτων 

- των κήπων - πατεριών 

- κλάδεμα, κόψιμο χόρτων, λίπανση, ψεκασμούς, σκά¬ 
ψιμο. 

11. Την ευθύνη της χάραξης γραμμών σε οποιοδήποτε 
αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή κάνει το εν λόγω τμή¬ 
μα. Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για το συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου Υ.Ε. Γεν. Καθηκόντων Εργάτη, που 
έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση παρακολουθείτην καταλλη¬ 
λότητα του νερού (ΡΗ και χλωρίου) και αποστέλλει δείγ¬ 
μα νερού για μικροβιολογικό έλεγχο σύμφωνα με τον κα¬ 
νονισμό λειτουργίας του Νομικού Προσώπου Δημοσίου 
Δικαίου του ΑΟΔΝΦ. 

14. Όταν γίνεται η ετήσια συντήρηση του Κολυμβητηρίου 
αυτό θα παραμένει κλειστό κατά τη διάρκεια των εργασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή, επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του ΑΟΔΝΦ γίνεται σύμφωνα με τις διατάξεις 
του Π.Δ. 410/95 (Δ.Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσεων 
από αρμόδιο μηχανικό της Τεχνικής Υπηρεσίαςτου Δήμου 
και ελλείψει αυτής από την αρμόδια υπηρεσία της Περι¬ 
φέρειας. 

Όπου λειτουργούν καυστήρες, λέβητες ΒΟΙϋ_ΕΗ υπο¬ 
χρεωτικά θα γίνεται συντήρηση τουλάχιστον δύο φορές 
το χρόνο α) είτε από υπάλληλο αντίστοιχης ειδικότητας β) 
είτε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του Κολυμβητηρίου ή του Γυμνα- 
στηρίου μετά από εισήγηση του αρμοδίου υπαλλήλου. 

Άρθρο 5ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άθλησης. 

2. Διοργάνωση αθλητικών και πολιτιστικών δραστηριο¬ 
τήτων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

5. Συνεργασία μετά αθλητικά Σωματεία και Συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

6. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιείτο Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

7. Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

8. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του ΑΟΔΝΦ (διοργά¬ 
νωση συνεντεύξεων τύπου, προετοιμασία και επιμέλεια 
αρθρογραφίας, συνεργασία με Μ.Μ.Ε. κ.λ.π.). 

9. Ενημέρωση του κοινού πάνω στην αποστολή και τις 
εκδηλώσειςτου Νομικού Προσώπου και προβολή τους με 
κάθε πρόσφορο μέσο. 

10. Μεριμνά για την προβολή και διαφήμιση όλων των 
αθλητικών και πολιτιστικών εκδηλώσεων καθώς και έκδο¬ 
ση, διακίνηση και διάθεση ενημερωτικού υλικού στους 
δημότες που έχουν σχέση με αυτές (προγράμματα αφί- 
σες κ.λ.π.). 


11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματά τους . 

13. Παροχή πρώτων βοηθειών περίθαλψης, αντιμετώπι¬ 
ση εκτάκτων περιστατικών (κακώσεων, τραυματισμών 
κ.λ.π.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεων τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.Κ. (διοργάνωση 
συνεντεύξεων τύπου προετοιμασία και επιμέλεια αρθρο- 
γραφίας, συνεγασία με Μ.Μ.Ε. κ.α.) 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λ.π.) 

Άρθρο 6ο 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥΑΟΔΝΦ 

Οι προηγούμενες αρμοδιότητες των τμημάτων και των 
Προϊσταμένων θεωρούνται ως η γενική περιγραφή του 
ρόλου τους και αποτελούντο βασικό πλαίσιο λειτουργίας 
τους. Λεπτομερέστερες περιγραφές αρμοδιοτήτων μπο¬ 
ρούν να γίνουν με τη σύνταξη κανονισμών ή εγκυκλίων 
λειτουργίας των διοικητικών μονάδων. 

Ο λεπτομερής τρόπος λειτουργίας της υπηρεσίας, οι αρ¬ 
μοδιότητες των υπευθύνων γραφείων και οι θέσεις εργα¬ 
σίας κάθε γραφείου, η ανάθεση καθηκόντων και οι περι¬ 
γραφές καθηκόντων των υπαλλήλων καθώς και οποιαδή¬ 
ποτε άλλη εσωτερική διαδικασία διοίκησης ή λειτουργίας 
του Νομικού Προσώπου ορίζεται με αποφάσεις του Προέ¬ 
δρου του Διοικητικού Συμβουλίου ή καθορίζεται με ειδι¬ 
κούς Κανονισμούς λειτουργίας που συντάσσονται με από¬ 
φαση του Προέδρου μετά από εισήγηση του αρμοδίου 
προϊστάμενου. 

Άρθρο 7ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ 
ΔΗΜΟΣΙΟΥ ΔΙΚΑΙΟΥ ΤΟΥ ΑΟΔΝΦ 

- Οι θέσεις των κατηγοριών ΠΕ, ΤΕ και ΔΕ κατατάσσεται 
στους Βαθμούς Δ' (εισαγωγικός) Γ, Β και Α' (καταληκτι¬ 
κός). 

- Οι θέσεις της κατηγορίας Υ.Ε. κατατάσσονται στους 
βαθμούς : Ε' (εισαγωγικός) Δ', Γ'και Β'(καταληκτικός) 

- Τα προσόντα διορισμού των θέσεων περιγράφονται 
στα Π.Δ/τα 50/2001,37α /87 και 22/90. 

ΚΑΤΗΓΟΡΙΑ Π.Ε. 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥ ΦΘΕΙΣΕΣ 

Π.Ε. 1 

ΔΙΟΙΚΗΤΙΚΟΥ 

ΟΙΚΟΝΟΜΙΚΟΥ 

1 


Π.Ε. 3 

ΠΟΛΙΤΙΚΟΥ 

ΜΗΧΑΝΙΚΟΥ 

1 


Π.Ε. 10 

ΚΑΘ. ΦΥΣΙΚΗΣ 
ΑΓΩΓΉΣ 

4 


Π.Ε. 15 

ΙΑΤΡΩΝ 

ΕΙΔΙΚΟΤΗΤΩΝ 

1 



ΣΥΝΟΛΑ 

7 



ΚΑΤΗΓΟΡΙΑ Τ.Ε. 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥ ΦΘΕΙΣΕΣ 

Τ.Ε. 4 

ΤΕΧΝΙΚΩΝ ΜΗΧΑΝΙΚΩΝ 

1 


Τ.Ε. 4 

ΗΛΕΚΤΡΟΛΟΓΩΝ 

1 


Τ.Ε. 8 

ΑΔΕΛΦΩΝ ΝΟΣΟΚΟΜΩΝ 

1 


Τ.Ε.10 

ΦΥΣΙΟΘΕΡΑΠΕΥΤΩΝ 

1 


Τ.Ε. 17 

ΔΙΟΙΚΗΤΙΚΩΝ 

ΛΟΓΙΣΤΩΝ 

1 



ΣΥΝΟΛΑ 

5 



ΚΑΤΗΓΟΡΙΑ Α.Ε. 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥ ΦΘΕΙΣΕΣ 

Δ.Ε. 1 

ΔΙΟΙΚΗΤΙΚΩΝ/ 

2 



ΓΡΑΜΜΑΤΕΩΝ 



Δ Ε. 30 

ΤΕΧΝΙΤΩΝ 



(ΤΕΧΝΙΤΩΝ 

Α) Υδραυλικού 



ΛΟΙΠΩΝ 

Β) Μηχαν/των 

5 


ΕΙΔΙΚΟΤΗΤΩΝ) 

Γ) Συντηρητών 




Κτιρίων κ.λ.π. 



Δ.Ε. 35 

Δ) Κηπουρού 

1 


Δ.Ε. 38 

Ε) Η/Υ 

1 



ΣΥΝΟΛΑ 

9 



ΚΑΤΗΓΟΡΙΑ Υ.Ε. 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥ ΦΘΕΙΣΕΣ 

Υ.Ε. 1 

Α) ΦΥΛΑΚΩΝ 

Β) ΓΕΝΙΚΩΝ 
ΚΑΘΗΚΟΝΤΩΝ 

Γ) ΚΛΗΤΗΡΩΝ 

10 


Υ.Ε. 16 

Α) ΠΡΟΣΩΠΙΚΟ 
ΚΑΘΑΡΙΟΤΗΤΑΣ 
ΚΟΙΝ. ΧΩΡΩΝ 

6 



Β) ΚΑΘΑΡΙΣΤΗΣ 
ΠΙΣΙΝΑΣ 


] 

ΣΥΝΟΛΑ 

16 

ΠΡΟΣΩΡΙΝΕΣ ΘΕΣΕΙΣ Ν. 2880/01 
Α ΜΟΝΙΜΟ ΠΡΟΣΩΠΙΚΟ 


Α/Α 

ΕΠΩΝΙΜΟ 

ΟΝΟΜΑ 

ΚΑΤΗΓΟΡΙΑ - ΚΛΑΔΟΣ 

1 . 

Ζέτος 

Δημήτριος 

ΠΕ 10 Καθηγητών Φυσικής Αγωγής 

2. 

Κουρσάρη - Τζίμα 

Ελισσάβετ 

ΔΕ Διοικητικού - Οικονομικού 

3. 

Γιαμαλάκη - Χατζάκη 

Ζαχαρένια 

ΥΕ Γ ενικών Καθηκόντων 

4. 

Κυδωνάκης 

Εμμανουήλ 

ΥΕ Φυλάκων 


Β ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ ΑΟΡΙΣΤΟΥ ΧΡΟΝΟΥ 


Α/Α 

ΕΠΩΝΥΜΟ 

ΟΝΟΜΑ 

ΕΙΔΙΚΟΤΗΤΑ 

1 . 

Κοταβές 

Νικόλαος 

ΥΕ Γ ενικών Καθηκόντων 


Γ. ΕΠΟΧΙΑΚΟ ΠΡΟΣΩΠΙΚΟ 

Προβλέπονται 8 (οκτώ) θέσεις 4 φυλάκων, 4 καθαρι¬ 
στριών εποχιακών, παροδικών ή πρόσκαιρων αναγκών 
(άρθρο 12 Ν. 2503/97). 

Άρθρο 8ο 

ΠΡΟΪΣΤΑΜΕΝΟΣ ΔΙΕΥΘΥΝΣΗΣ - ΤΜΗΜΑΤΩΝ 

Α.Ο. Προϊστάμενος της Διεύθυνσης προέρχεται από 
τους κλάδους: 

-ΠΕ Διοικητικού Οικονομικού και ελλείψει αυτού 

-ΤΕ Διοικητικού Λογιστικού. 

Β.Ο. Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

-ΠΕ Διοικητικού Οικονομικού και ελλείψει αυτού 

-ΤΕ Διοικητικού Λογιστικού και ελλείψει αυτού 

-ΔΕ Διοικητικών Γραμματέων 

Γ.Ο. Προϊστάμενος του Τμήματος Συντήρησης και Κα¬ 
τασκευών των αθλητικών εγκαταστάσεων προέρχεται 
από τους κλάδους. 

- ΠΕ Μηχανικών και ελλείψει αυτού 

- ΤΕ Μηχανικών και ελλείψει αυτού 

-ΔΕ Τεχνικών 

Δ.Ο. Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλάδους. 

- ΠΕ Καθηγητών φυσικής Αγωγής και ελλείψει αυτού 

- ΠΕ Διοικητικού Οικονομικού και ελλείψει αυτού 

- ΤΕ Διοικητικού Λογιστικού και ελλείψει αυτού 

- ΔΕ Διοικητικών Γ ραμματέων 

Άρθρο 9ο 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης. 

Το προβάδισμα, τις ηθικές αμοιβές, τα πειθαρχικά αδι¬ 
κήματα, τη λύση της υπαλληλικής σχέσης και την ιατρο¬ 
φαρμακευτική περίθαλψη των υπαλλήλων εφαρμόζονται 
οι εκάστοτε ισχύουσες Νομοθετικές διατάξεις. 


Άρθρο 10ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικ. έτους 2003 ΕΥΡΩ 95.000 περίπου για 
τα επόμενα έτη το ύψος της δαπάνης δεν μπορεί να προσ- 
διορισθεί. 

Άρθρο 11ο 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας που έχουν υποχρεωτικά δημιουργη- 
θείγι’ αυτό. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 6 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9987 (2) 

Σύσταση αμιγούς δημοτικής επιχείρησης στο Δήμο 
Αμοργού Νομού Κυκλάδων με την επωνυμία «Δημοτι¬ 
κή Επιχείρηση Ανάπτυξης Δήμου Αμοργού». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Της διατάξεις των άρθρων 277 και επομένων του Π .Δ. 
410/95 (Δ. Κ.Κ.). 

2. Τις διατάξεις του Ν. 2503/1997. 

3. Την 25027/9.4.1984 (ΦΕΚ 244/Β/19.4.1984) απόφαση 
του Υπουργού Εσωτερικών. 

4. Την 110/2003 απόφαση του Δημοτικού Συμβουλίου 
Υδρούσας. 

5. Την πλήρη οικονομοτεχνική μελέτη και την 9215/ 
23.9.2003 αξιολόγησή της από τη Διεύθυνση Σχεδιασμού 
και Ανάπτυξης της Περιφέρειας, αποφασίζουμε: 

1. Συνιστούμε στο Δήμο Αμοργού αμιγή Δημοτική Επι¬ 
χείρηση με την επωνυμία «Δημοτική Επιχείρηση Ανάπτυ¬ 
ξης Δήμου Αμοργού» ως Νομικό Πρόσωπο Ιδιωτικού Δι¬ 
καίου το οποίο διέπεται από τις διατάξεις των άρθρων 277 
έως 292 και 304τουΔ.Κ.Κ. (Π.Δ. 410/95), (Δ.Κ.Κ.), όπως 
τροποποιήθηκε με τον Ν. 2503/97 ΦΕΚ107/Α/ 30.5.97 (άρ¬ 
θρο 11, παρ. 23) των άρθρων 279,280 και 281 όπως αυτά 
τροποποιήθηκαν με τον ίδιο Νόμο 2503/97 (άρθρο 11 
παρ. 24) των άρθρων 282-284 και την 25027/1984 απόφα¬ 
ση του Υπουργού Εσωτερικών. 

2. Σκοποί της Επιχείρησης είναι: 

• Η ανάληψη δραστηριοτήτων που έχουν σχέση με τη 
πολιτιστική και πνευματική ανάπτυξη. 

• Η οργάνωση και διεξαγωγή πολιτιστικών, ψυχαγωγι¬ 
κών, αθλητικών κλπ εκδηλώσεων. 

• Η υλοποίηση εκπαιδευτικών επιμορφωτικών προ¬ 
γραμμάτων. 

• Η οργάνωση των Υπηρεσιών Υγείας και Κοινωνικής 
Πρόνοιας. 

• Η περιβαλλοντική ευαισθητοποίηση, η Διαχείριση του 
περ/ντος και η αειφόρος ανάπτυξη. 

• Τουριστική ανάπτυξη. 

• Εκδόσεις - Εκτυπώσεις - ΜΜΕ. 

Τεχνικός - Κατασκευαστικός Τομέας. 

• Ανάπτυξη του αθλητισμού. 

• Επιχειρηματικές καιΛοιπέςΔραστηριότητες. 3. Οι βα¬ 
σικές διοικητικές ενότητες της επιχείρησης είναι: 

Α) Τομέας Διοικητικών Οικονομικών Υπηρεσιών και 
επιχ/κών δραστηριοτήτων: 

• Τμήμα Διοίκησης 

• Τμήμα Οικονομικών Υπηρεσιών 

• Τμήμα Επιχειρηματικών Δραστηριοτήτων 

Β) Τομέας Καλλιτεχνικής Παιδείας και Επιμόρφωσης: 

• Τμήμα Μουσικής 

• Τμήμα χορού 

• Τμήμα εικαστικών 

• Τμήμα κινηματογράφου και λοιπών οπτικοακουστι- 
κών μέσων 

• Τμήμα θεάτρου 

• Τμήμα Καλλιτεχνικών Επιμορφωτικών Δραστηριοτή¬ 
των 

Γ) Τομέας Περιβάλλοντος: 

• Περιβαλλοντική ευαισθητοποίηση 

• Προστασία και ορθολογική διαχείριση περιβάλλο¬ 
ντος - αισθητικής οικισμού 

• Συντήρηση - επέκταση πρασίνου 

• Οικολογικά πάρκα 

• Διαχ/ση απορριμμάτων και λυμάτων 

• Ανακύκλωση 

• Υλοποίηση σχετικών εκπαιδευτικών - επιμορφωτικών 
προγραμμάτων 

• Συνεργασία με φορείς περ/κής αισθητοποίησης Δ) 
Τομέας Υγείας και Κοινωνικής Πρόνοιας: 

• Προληπτική Υγιεινή 

• Συμβουλευτικοί Σταθμοί 


• Ιατρεία 

• Βρεφονηπιακοί Παιδικοί Σταθμοί 

• Κέντρα Δημιουργικής Απασχόλησης Παιδιών (ΚΔΑΠ) 

• Υποστήριξη ατόμων με ειδικές ανάγκες 

• Προγράμματα «Βοήθεια στο σπίτι» 

• Ημερήσια φροντίδα ατόμων τρίτης ηλικίας & ατόμων 
με ειδικές ανάγκες 

• Λοιπές υπηρεσίες κοινωνικής πρόνοιας 

Ε) Τομέας Αθλητισμού: 

• Συνεργασία και στήριξη αθλητικών συλλόγων 

• Διοργάνωση αγώνων μαζικού αθλητισμού 

• Διοργάνωση αγώνων τουρνουά 

• Οργάνωση / λειτουργία αθλητικών τμημάτων ΣΤ) Τε¬ 
χνικός Τομέας: 

Εκπόνηση μελετών 

• Επιβλέψεις έργων 

• Συντηρήσεις / κατασκευές έργων 

• Οικιστικές αναπλάσεις 

• Διαμορφώσεις κοινοχρήστων χώρων 

• Συντηρήσεις δημοτικών κτιρίων, σχολείων κλπ. 

• Συντηρήσεις εγκ/σεων ύδρευσης και αποχ/σης 

• Συντηρήσεις Η/Μ εγκαταστάσεων 

• Λοιπά έργα 

Ζ) Τομέας Τουριστικής Ανάπτυξης 

• Προβολή τουριστικών πόρων 

• Εκμετάλλευση καθαρισμός παραλίων 

• Εκμετάλλευση ξενώνων κατασκηνώσεων 

• Κατασκευή / εκμετάλλευση εστιατορίων - αναψυκτη- 
ρίων 

• Εκμετάλλευση λοιπών τουριστικών εγκαταστάσεων 

4. Χρονική διάρκεια της επιχείρησης 

Η χρονική διάρκεια της επιχείρησης καθορίζεται σε πε¬ 
νήντα έτη και ξεκινά από την δημοσίευση της κατά Νόμο 
απόφασης του Γενικού Γραμματέα Περιφέρειας στην 
Εφημερίδα της Κυβέρνησης. 

5. Έδρα της επιχείρησης 

Έδρα της Επιχείρησης είναι ο Δήμος Αμοργού Ν. Κυ¬ 
κλάδων 

6. Διοίκηση της επιχείρησης 

Η αναπτυξιακή επιχείρηση θα διοικείται από επταμελές 
(7) Διοικητικό Συμβούλιο το οποίο θα αποτελείται από: 

• Τρεις (3) αιρετούς εκπροσώπους του Δήμου (ο ένας 
τουλάχιστον πρέπει να προέρχεται από τη μειοψηφία), 

• Δύο (2) εκπροσώπους τοπικών κοινωνικών φορέων, 

• Δύο δημότες ή μονίμους κατοίκους του Δήμου που 
έχουν πείρα ή γνώσεις σχετικές με το αντικείμενο της Επι¬ 
χείρησης. 

• Σε περίπτωση που η επιχείρηση απασχολεί περισσό¬ 
τερα από είκοσι (20) άτομα, στο Δ.Σ θα συμμετέχει ένας 
(1) εργαζόμενος της επιχείρησης σε αντικατάσταση ενός 
δημότη ή μονίμου κατοίκου του Δήμου, ο οποίος θα εκλε¬ 
γεί από την γενική συνέλευση των. 

Αιρετοί εκπρόσωποι του Δήμου μπορούν να είναι ο Δή¬ 
μαρχος ή τα μέλη του Δημοτικού Συμβουλίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21827 


7. Αρχικό Κεφάλαιο 

Ο Δήμος Αμοργού θα καταβάλλει στην Επιχείρηση χρη¬ 
ματικό ποσό 45.000,00 Ευρώ ως αρχικό κεφάλαιο για την 
κάλυψη των λειτουργικών δαπανών. 

8. Πόροι της επιχείρησης 

Οι πόροι της επιχείρησης είναι τα έσοδα από την εκμί- 
σθωση των εγκαταστάσεων και γενικά από την άσκηση 
της δραστηριότητας της, οι πρόσοδοι από την περιουσία 
της καθώς δάνεια, κληρονομιές, εισφορές, δωρεές και 
παντός είδους επιχορηγήσεις που προέρχονται από δη¬ 
μόσιους ή ιδιωτικούς φορείς, φυσικά ή νομικά πρόσωπα 
από την Ελλάδα ή το εξωτερικό. 

9. Διάλυση της επιχείρησης 

Η επιχείρηση διαλύεται με απόφαση του Δημοτικού 
Συμβουλίου, με την απόλυτη πλειοψηφία των μελών του 
και σε περίπτωση πτώχευσης της επιχείρησης. Τη διάλυ¬ 
ση της επιχείρησης ακολουθοί η εκκαθάριση. Μετά την 
εκκαθάριση της περιουσίας της επιχείρησης όσα περιου¬ 
σιακά στοιχεία απομένουν περιέρχονται στο Δήμο Αμορ¬ 
γού που της έχει συστήσει. 

10. Νομικό καθεστώς λειτουργίας της επιχείρησης 

Η επιχείρηση θα έχει τη μορφή της αμιγούς δημοτικής 
επιχείρησης (ίδιο Νομικό Πρόσωπο Ιδιωτικού Δικαίου), 
που συστήνεται από έναν (1) ΟΤΑ και της οποίας η σύ¬ 
σταση και λειτουργία διέπεται από τα άρθρα 277 έως και 
284, το άρθρο 287 και το άρθρο 291 του Δ.Κ.Κ. (Π.Δ. 
410/95) καιτην 25027/1984 Απόφαση του Υπουργού Εσω¬ 
τερικών (ΦΕΚ244/Β/19.4.1984). 

Ακροτελεύτια διάταξη 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αμοργού 
για το έτος 2003 το ποσόντων 45.000,00 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 9 Οκτωβρίου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-♦- 

Αριθ. 10459 (3) 

Ψήφιση Οργανισμού Εσωτερικής Υπηρεσίας του Δημοτι¬ 
κού Λιμενικού Ταμείου Τήνου - Άνδρου Νομού Κυκλά¬ 
δων. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τιςδιατάξεις:α) του άρθρου 12τουΝ. 1188/81 όπως 
τροποποιήθηκε με την παρ. 5 του άρθρου 8 του Ν. 
2307/95. 

β) του άρθρου 28 του Ν. 2738/1999 (ΦΕΚ 180/Α/1999) 
όπως αντικαταστάθηκαν με τις όμοιες του άρθρου 11 του 
Ν. 2839/2000 (ΦΕΚ 196/Α/2000) 

γ) του Π.Δ. 125/2001 με το οποίο συστάθηκετο «Δημο¬ 
τικό Λιμενικό Ταμείο Τήνου - Άνδρου» με έδρα το Δήμο Τή¬ 
νου (ΦΕΚ 113/Α/2001) 

δ) του Π.Δ. 50/2001 «Καθορισμός των προσόντων διο¬ 


ρισμού σε θέσεις φορέων του δημοσίου τομέα» (ΦΕΚ 
39/Α/01) 

2. Την 22/2003 απόφαση του Διοικητικού Συμβουλίου 
του Δημοτικού Λιμενικού Ταμείου Τήνου - Άνδρου με την 
οποία καταρτίστηκε και ψηφίστηκε ο ΟΕΥ του Νομικού 
αυτού Προσώπου και τις 108 και 160/2003 αποφάσεις 
σύμφωνης γνώμης του Δημοτικού Συμβουλίου Τήνου 

3. Την 112/2003 γνωμοδότηση του οικείου Υπηρεσια¬ 
κού Συμβουλίου που διατυπώθηκε στο πρακτικό 27/2003, 
αποφασίζουμε: 

Επικυρώνουμε την 22/03 απόφαση του Διοικητικού 
συμβουλίου του Δημοτικού Λιμενικού Ταμείου Τήνου - Άν¬ 
δρου, για την ψήφιση του οργανισμού εσωτερικής υπη¬ 
ρεσίας του ο οποίος έχει ως ακόλουθα: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΝΟΜΙΚΟΥ ΠΡΟΣΩΠΟΥ 

« ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΤΗΝΟΥ - ΑΝΔΡΟΥ» 

Άρθρο 1 

Οι υπηρεσίες του Δημοτικού Λιμενικού Ταμείου Τήνου 
- Άνδρου διαρθρώνονται ως ακολούθως: 

1. Τμήμα Διοικητικών και Οικονομικών Υπηρεσιών 

1 α Γ ραφείο Διοικητικών Υπηρεσιών 

1 β. Γ ραφείο Οικονομικών Υπηρεσιών 

1. Τμήμα Τεχνικών Υπηρεσιών 

2α. Γ ραφείο Μελετών - Προγραμματισμού- Επίβλεψης - 
Έργων 

2β. Γ ραφείο Ηλεκτρομηχανικών Έργων και Συντήρη¬ 
σης Μηχανημάτων. 

2γ. Γ ραφείο καθαριότητας 

Άρθρο 2 

Οι αυτοτελείς οργανικές μονάδες του άρθρου 1 συ¬ 
γκροτούνται από τα παρακάτω επιμέρους τμήματα ή γρα¬ 
φεία με τις αντίστοιχα αναφερόμενες αρμοδιότητες το 
καθένα: 

1. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Αποτελείται από τα παρακάτω λειτουργικά γραφεία: 

Ια. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

• Χειρίζεται όλα τα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκών του νομικού προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κ.λ.π. που αφορούν το 
προσωπικό οποιοσδήποτε σχέσης εργασίας. 

• Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

• Επιμελείται της παραλαβής, πρωτοκόλλησης και δια¬ 
νομής κάθε εισερχομένου και εξερχόμενου εγγράφου και 
τηρεί αρχείο αλληλογραφίας. 

• Μεριμνά για την δακτυλογράφηση και αναπαραγωγή 
εγγράφων και εντύπων. 

• Μεριμνά για την λειτουργία τηλεφωνικού κέντρου, 
των τηλετύπων και λοιπών μέσων επικοινωνίας. 

• Μεριμνά για την φύλαξη των κτηρίων, εγκαταστάσεων 
και μηχανημάτων που ανήκουν στην κυριότητα του Νομι¬ 
κού Προσώπου. 

• Μεριμνά για την καθαριότητα των κτιρίωντου Δημ. Λι¬ 
μενικού Ταμείου. 

• Παρακολουθεί και διεκπεραιώνει θέματα ΠΣΕΑ. 

• Δέχεται και εξετάζει παράπονα πολιτών, και φροντίζει 
για την έγκαιρη πληροφόρησή τους για θέματα που τους 
αφορούν. 

• Η βεβαίωση από τον Προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών ή 
φωτοτυπιών οποιωνδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η βε¬ 
βαίωση του γνησίου της υπογραφής που του ανατίθεται 
από τον Πρόεδρο ή το Δ.Σ. ή από διάταξη Νόμου που δεν 
έχει προβλεφθεί ανωτέρω εφόσον δεν υπάγεται στην αρ¬ 
μοδιότητα άλλου γραφείου. 

1 β. ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

1 βα. ΓΡΑΦΕΙΟ ΕΣΟΔΩΝ - ΕΞΟΔΩΝ - ΠΕΡΙΟΥΣΙΑΣ - 

ΔΙΑΧΕΙΡΙΣΗΣ ΥΛΙΚΟΥ. 

• Καταρτίζει σχέδιο προϋπολογισμού το οποίο εισηγεί- 
ται ο Πρόεδρος στο Διοικητικό Συμβούλιο μέσα στις προ¬ 
θεσμίες του Δ.Κ.Κ. 

• Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

• Τηρεί φάκελο για κάθε ακίνητο ιδιοκτησίας του Νομι¬ 
κού Προσώπου που περιέχει όλα τα στοιχεία που θεμε¬ 
λιώνουν τα επί του ακινήτου δικαιώματα. 

• Διαχειρίζεται τα πόσης φύσεως υλικά όλων των υπη¬ 
ρεσιών του ΝΠΔΔ. 

• Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση οικείων 
επιτροπών. 

• Εισηγείται και διεκπεραιώνει την διαδικασία για την 
μίσθωση ή εκμίσθωση ακινήτων. 

• Επιμελείται την εκκαθάριση και εντολή πληρωμών κά¬ 
θε δαπάνης, αφού ελεγχθεί η νομιμότητα και η πληρότη¬ 
τα των δικαιολογητικών και διενεργεί κάθε είδους λογι¬ 
στικές εγγραφές στα λογιστικά βιβλία. 

• Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και τη¬ 
ρεί μισθολογικά αρχεία πάσης φύσεως προσωπικού. 

• Μεριμνά για την είσπραξη κάθε εσόδου του Νομικού 
Προσώπου. 

• Καταρτίζει σε συνεργασία με το Ταμείο τον απολογι¬ 
σμό εσόδων - εξόδων. 

• Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το Νόμο προβλεπόμενες 
διαδικασίες για την πραγματοποίησή τους. 

• Χειρίζεται όλα τα θέματα που έχουν σχέση με την εκ¬ 
μετάλλευση των χώρων δικαιοδοσίας και μέσων που ανή¬ 
κουν στο ΝΠΔΔ καθώς και για την παροχή υπηρεσιών σε 
πλοία και τρίτους, και βεβαιώνει τα αντίστοιχα δικαιώμα¬ 
τα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη Νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 


Ιββ. ΓΡΑΦΕΙΟ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ. 

Η Ειδική Ταμειακή Υπηρεσία τελεί υπό την άμεση επο- 
πτείατων αρμόδιων οργάνων του ΝΠΔΔ. Διεξάγει την τα¬ 
μειακή υπηρεσία αυτού, με προσωπική ευθύνη του ταμία 
καιτωνεισπρακτορικών οργάνων. Με απόφαση του Προ¬ 
έδρου του Δ.Σ. ανατίθενται τα καθήκοντα ταμία και ει- 
σπρακτόρων σε υπαλλήλους του ΝΠΔΔ. 

Καθήκοντα και αρμοδιότητες της υπηρεσίας αυτής εί¬ 
ναι: 

• Η διαμόρφωση και παρακολούθηση των ταμειακών 
προγραμμάτων με τη συνεχή παρακολούθηση των υπο¬ 
χρεώσεων και αναμενόμενων εισπράξεων. 

• Η παραλαβή των χρηματικών ενταλμάτων πληρωμών 
και διενέργειατωνπληρωμώνπροςτους δικαιούχους, με¬ 
τά από έλεγχο των απαιτού μενών από τη νομοθεσία δι- 
καιολογητικών καθώς και των επιπρόσθετων, που ορίζει ο 
Νόμος ότι πρέπει να προσκομίζουν (φορολογική ενημε¬ 
ρότητα, ασφαλιστική κ.λ.π.). 

• Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις και διαδικασίες. 

• Μεριμνά για την απόδοση των κάθε φύσεως κρατή¬ 
σεων υπέρ τρίτων. 

• Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

• Η παρακολούθηση της εξόφλησης των υποχρεώσεων 
των οφειλετών και ενημέρωση του γραφείου εσόδων - 
εξόδων για τις καθυστερούμενες οφειλές. 

• Η κατάρτιση των περιοδικών καταστάσεων προς πλη¬ 
ρωμή καθώς και πληρωθέντων εξόδων. 

• Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο ΝΠΔΔ πο¬ 
σών κατά κατηγορία προσόδου. Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες. 

• Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

• Η τήρηση των διαδικασιών, αρχείων και γενικά λογα- 
ριασμώντου λογιστικού συστήματοςτου ΝΠΔΔπου αφο¬ 
ρούν τα εισπρακτέα και τα πραγματοποιηθέντα έσοδα 
του ΝΠΔΔ, σύμφωνα με τις ισχύουσες διαδικασίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Η τήρηση φυσικού ταμείου στα γραφεία του ΝΠΔΔ. 

• Η διενέργεια χρηματικών δοσοληψιών με τις Τράπε¬ 
ζες. 

• Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του ΝΠΔΔ. 
Παροχή κάθε είδους στοιχείων που ζητούνται από Δημό¬ 
σιες - Ελεγκτικές υπηρεσίες σύμφωνα με τις διαδικασίες 
που εκάστοτε ισχύουν. 

• Κάθε άλλη εργασία που ανατίθεται από τον Πρόεδρο 
ή το Διοικητικό Συμβούλιο ή προβλέπεται από διάταξη νό¬ 
μου και δεν έχει προβλεφθεί στον Οργανισμό αυτό, εφό¬ 
σον δεν ανήκει στην αρμοδιότητα άλλου γραφείου. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αποτελείται από τα παρακάτω επιμέρους λειτουργικά 
γραφεία: 

2α ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΜΕΛΕΤΩΝ - ΕΠΙ¬ 
ΒΛΕΨΗΣ ΕΡΓΩΝ 

• Η εκπόνηση του προγράμματος ανάπτυξης των εγκατα¬ 
στάσεων των χώρων δικαιοδοσίας του Λιμενικού Ταμείου. 

• Ο χειρισμός των θεμάτων που αφορούν τις ζώνες του 
λιμένα καθώς και θεμάτων ρυμοτομίας, χωροταξίας και 
απαλλοτριώσεων. 

• Η εκπόνηση των τεχνοοικονομικών μελετών έργων 
υποδομής και κτιρίων. 

• Η αποτύπωση των έργων και εγκαταστάσεων του λι¬ 
μένα. 

• Η λειτουργία σχεδιαστηρίου. 

• Η δημοπράτηση, παρακολούθηση, επίβλεψη, λει¬ 
τουργία, παραλαβή, συντήρηση, ανακαίνιση και επισκευή 
των έργων και κάθε φύσεως εγκαταστάσεων του ΝΠΔΔ. 

• Η εκτέλεση μικρών έργων με αυτεπιστασία μετά από 
απόφαση του ΔΣ. 

• Η επιμέλεια του πρασίνου στις περιοχές δικαιοδοσίας 
του ΝΠΔΔ. 

• Η εκπόνηση κανονισμών χρήσης των έργων και εγκα- 
ταστάσεωντου νομικού προσώπου. 

• Η τήρηση και ενημέρωση αρχείου έργων (Μελετών, 
στοιχείων κατασκευής, συντήρησης, επισκευής έργων, 
υποδομής και κτιρίων και κόστους αυτών). 

• Κάθε άλλη εργασία που ανατίθεται από τον Πρόεδρο 
ή το ΔΣ ή από διάταξη νόμου και δεν έχει προβλεφθεί στον 
οργανισμό αυτό, εφόσον δεν ανάγεται στον κύκλο καθη¬ 
κόντων άλλου γραφείου. 

2β ΓΡΑΦΕΙΟ ΗΛΕΚΤΡΟΜΗΧ/ΚΩΝ ΕΡΓΩΝ ΚΑΙ ΣΥΝ/ΣΗΣ 
ΜΗΧ/ΤΩΝ 

• Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

• Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσεως 
ηλεκτρομηχανολογικού και ηλεκτρονικού εξοπλισμού. 

• Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

• Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

• Η διαχείριση καυσίμων και λιπαντικών. 

• Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στο αντίστοιχο γραφείο του Τμή¬ 
ματος Διοικητικών - Οικονομικών Υπηρεσιών, μηχανημά¬ 
των και εγκαταστάσεων και κόστους αυτών. 

2γ ΓΡΑΦΕΙΟ ΚΑΘΑΡΙΟΤΗΤΑΣ 

Μεριμνά για την καθαριότητα και τον ευπρεπισμό των 
κοινοχρήστων χώρων (χερσαία και θαλάσσια ζώνη), αρ¬ 
μοδιότητας του Δημοτικού Λιμενικού Ταμείου. 

ΚΕΦΑΛΑΙΟ Β' 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 


στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τ α προσόντα διορισμού στις θέσεις αυτές είναι τα προ- 
βλεπόμενα από το ΠΔ 50/01, καθώς και εκείνα που μπορεί 
να ορίζονται με την προκήρυξη πλήρωσης θέσεων μετά 
από αίτημα και σχετική έγκριση του Α.Σ.Ε.Π. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος θέσεις 

ΠΕΙ Διοικητικών 1 

Π Ε3 πολιτικών μηχανικών 1 

ΣΥΝΟΛΟ 2 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος θέσεις 

ΤΕ 17 Διοικητικών - Λογιστών 1 

ΤΕ 3 Τεχνολόγων πολιτικών μηχανικών 1 

ΤΕ 4 Ηλεκτρολόγων Μηχανολόγων Μηχανικών 1 
ΣΥΝΟΛΟ 3 


Ο καθορισμός της ειδικότητας του ΤΕ4 που θα προσλη- 
φθεί θα καθοριστεί με την προκήρυξη. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος θέσεις 

ΔΕ 1 Διοικητικών 3 

ΔΕ 24 ηλεκτρολόγων 1 

ΔΕ 30 τεχνιτών 
(όλες οι λοιπές ειδικότητες 

τεχνικού προσωπικού ΔΕ) 1 

ΔΕ 29 οδηγών αυτ/των 1 

ΣΥΝΟΛΟ 6 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος θέσεις 

ΥΕ καθαριότητας εξωτερικών 
κοινοχρήστων χώρων 4 

ΣΥΝΟΛΟ 4 

Άρθρο 4 


ΠΡΟΣΩΡΙΝΗ ΘΕΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Υ.Ε. 16 καθαριότητας εξωτερικών 
κοινοχρήστων χώρων 1 

ΣΥΝΟΛΟ 1 

Η θέση αυτή κενούμενη με οποιοδήποτε τρόπο καταρ- 
γείται. 

Άρθρο 5 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
Ι.Δ. ΟΡΙΣΜΕΝΟΥ ΧΡΟΝΟΥ 

Δέκα (10) θέσεις εργασιών καθαριότητας λιμενικών χώ¬ 
ρων. 

Η κάλυψη των θέσεων αυτών θα γίνεται σύμφωνα με τις 
διατάξειςτου άρθρου 21 του Ν. 2190/94όπωςέχουντρο- 
ποποιηθεί και ισχύουν σήμερα ή με τις αντίστοιχες διατά¬ 
ξεις που τυχόν θα αντικαταστήσουν τις προαναφερόμε- 
νες. 




21830 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ' 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 
Άρθρο 6 

Οι προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/84 όπως ισχύουν ή με τις διατάξεις που τυχόν 
θα τις αντικαταστήσουν. 

Οι κλάδοιτων οποίων οι υπάλληλοι κρίνονται για την κά¬ 
λυψη θέσεων προϊσταμένων των οργανικών μονάδων του 
οργανισμού αυτού είναι οι ακόλουθοι (παρ. 15 άρθρου 36 
του Ν. 2190/94): 

• Του Τμήματος Διοικητικών και Οικονομικών Υπηρε¬ 
σιών, προΐσταται υπάλληλος κλάδου ΠΕ Διοικητικού -Οι¬ 
κονομικού και σε περίπτωση έλλειψης αυτού υπάλληλος 
Τ.Ε. Λογιστικού. 

• Του τμήματος τεχνικών υπηρεσιών προΐσταται υπάλ¬ 
ληλος κλάδου ΠΕ πολιτικών μηχανικών ή ΤΕ Τεχνολόγων 
Πολιτικών Μηχανικών ή ΤΕ Ηλεκτρολόγων-Μηχανολόγων 
μηχανικών. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 
Άρθρο 7 

Η κατανομή του προσωπικού στις επιμέρους διοικητι¬ 


κές μονάδες γίνεται με απόφαση του Προέδρου του Δ.Σ., 
λαμβάνοντας υπόψη τις λειτουργικές ανάγκες των μονά¬ 
δων, τα προσόντα, την πείρα και τις ειδικές γνώσεις των 
υπαλλήλων και την σχετική εισήγηση των Προϊσταμένων. 

ΑΚΡΟΤΕΛΕΥΤΙΟ ΑΡΘΡΟ-ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στον προϋπολογισμό 
του Δημοτικού Λιμενικού Ταμείου Τήνου -Άνδρου στους 
αντίστοιχους κωδικούς αριθμούς 05-111.1, 15 111.1, 15 
112.1, 032.1, 032.2, 032.3 και 032.4 συνολικού ύψους 
90.500,00 Ευρώ για την κάλυψη της μισθοδοσίας προσω¬ 
πικού. 

Γ ιατην κάλυψη της μισθοδοσίαςτωνυπαλλήλωνπου θα 
προσληφθούν θα γίνουν οι ανάλογες εγγραφές στο οικ. 
έτος 2004 και στα επόμενα οικονομικά έτη. Η μελλοντική 
επιβάρυνση του προϋπολογισμού του Νομικού Προσώ¬ 
που γιατηνπλήρωση όλων των τακτικών και εκτάκτων θέ¬ 
σεων της απόφασης αυτής δεν είναι δυνατόν να υπολογι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 9 Οκτωβρίου 2003 

Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.θ1.9Γ - β-ιτΐ3ίΙ: \Λ/θβιτΐ35ΐθΓ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - όπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































